****

**1606 София, бул.“Ген. Тотлебен” 2 (Руски паметник); тел: 0896752283, тел: 0896752282**

**e-mail: office@suntravel.bg www.suntravel.bg**

**Паралия Катерини и още нещо ............**

**София – Солун - Олимпийска ривиера – Метеора – Вергина – Едеса – София**

Завладяваща дестинация, която предлага безброй причини да я посетите. От спиращи дъха природни пейзажи и зашеметяващи плажове до богата история и култура. В близост се намира един от най-големите манастирски комплекси Метеора - в превод буквално означава „увиснали във въздуха“, каквито са и самите манастири. Вергина - антични гробници и безценни съкровища от първата столица на древна Македония, Едеса - мостове, канали, реки и уникални водопади. Непрекъснатата крайбрежна ивица Олимпийска ривиера е прекрасно съчетание на красива природа, чисто море, златисти плажове, а в близост исторически и архитектурни забележителности - всеки ще открие нещо, което да го привлече.

**1 ден:** Отпътуване **от София в 7:30 ч.,** площад Руски паметник по маршрут **София – Перник – Дупница – Сандански – Кулата - Солун.** Пристигане в Солун около обяд. **Туристическа програма в града на български език:** Бялата кула – символ на Солун, построена от Сюлейман Великолепни и служила през вековете като отбранителна кула и затвор, а днес музей; паметника на Александър Македонски, по-известен като Александър Велики – един от най-великите пълководци в историята; Археологическия музей, комплекса Галериус, Агората; църквата “Св. Димитър” – най-голямата православна църква в Солун, където се намират мощите на Свети Димитър – покровителя на града; Ротондата- храм, посветен на Непобедимото Слънце, покровителя на Диоклециан и Галерий; главният площад „Аристотел“- на който са разположени най-известните солунски хотели, множество магазини и приятни кафенета; крайбрежният булевард на „Победата” и прочутата Солунска митница и др.. **Свободно време за самостоятелно разглеждане, шопинг или обяд.** Следобяд отпътуване за **Паралия Катерини**. Настаняване в хотел. **Свободно време за разходка по дългата крайморска алея с множество магазинчета, таверни и барове. Нощувка.**

**2 ден:** Закуска. Свободно ден за плаж и почивка – плaжът е нaградeн cъс Cин Флаг и e изцялo пяcъчен, без камъни, а водaта e плитка и кристално чиста. **По желание и срещу допълнително заплащане целодневна екскурзия до Метеора – един от най-големите манастирски комплекси в Гърция, разположен върху отвесни скали.** Освен неповторимите манастири, кацнали върху високи труднодостъпни скали, природата около тях, атмосферата и звукът на птичките, ще ви оставят без дъх. Това е магично място, където природата се слива с божественото и необятното, разкривайки нови хоризонти. От манастирите са запазени общо девет на брой, като само шест от тях са действащи. Те са наистина уникални, най–вече с мястото, на което са построени и затова **ЮНЕСКО** ги включва в своя списък за световно културно наследство. Как всъщност са оформени тези изумително високи скали с толкова странна форма? Според геолозите преди 50 милиона години това място е било дъното на море. С течение на времето заради климатичните условия - вятър, дъжд и слънце сакалите са придобили днешния си вид. Тъй като манастирите са разположени на изключително труднодостъпни места, монасите използват лифтове тип гондоли. Чрез тях си доставят хранителни продукти и други провизии, каквито са им необходими. **Връщане в хотела. Свободно време за разходка и почивка. Нощувка.**

**3 ден:** Закуска. Свободно ден за почивка, разходка или **по желание и срещу допълнително заплащане екскурзия до Вергина с посещение на гробницата музей на Филип II Македонски.** В края на трийсетте години на ΧΧ век край Вергина при археологически разкопки е открита първата столица на антична Македония и некропол, за който се смята, че е на Филип II Македонски. Гробниците съдържат съкровища, включващи златни и сребърни бижута, оръжия, керамика и други артефакти. **Отпътуване за Едеса. Днешният гръцки град е бившият български град Воден.** Минавайки през града ще прекосите много мостове, канали и реки, които накрая се събират и се изливат с мощен грохот от ръба в края на града. Там е и най-атрактивното място в Едеса – паркът с двата изключително мощни и високи водопада. В центъра на града има много пешеходни зони, където можете да се разходите, да пиете кафе или да пазарувате близо до зеленината и водите на водопадите. **Връщане в хотела. Свободно време за плаж и почивка. Нощувка.**

**4 ден:** Закуска. Свободен ден за плаж и почивка. Отпътуване за България около 15:00 ч. Пристигане в София на пл. Руски паметник вечерта.

**Дати и цени:**

|  |  |  |  |  |
| --- | --- | --- | --- | --- |
| **Дата** | **Редовна цена** | **ПРОМО****цена** | **Дете 2-5,99 г. с 2 възр.** | **Дете 6-11,99 г. с 2 възр.** |
| **06.06.2024 - 09.06.2024 – 3 нощ.** | **~~330 лв.~~** | **265 лв.** | **195 лв.** | **210 лв.** |
| **29.06.2024 – 02.07.2024 – 3 нощ.**  | **~~385 лв.~~** | **295 лв.** | **210 лв.** | **225 лв.** |
| **02.07.2024 – 06.07.2024 – 4 нощ.** | **~~435 лв.~~** | **375 лв.** | **260 лв.** | **285 лв.** |
| **31.08.2024 – 05.09.2024 - 5 нощ.** | **~~485 лв.~~** | **425 лв.** | **295 лв.** | **325 лв.** |

**Отстъпките за деца са валидни при настаняване с двама възрастни**

**Програма за 4 нощувки [ТУК!](../Asprovalta%204%20nights/03.09%20Programa%20Asprovalta%204%20nights.doc)**

**Задължителни такси:**

\* пътни и гранични такси - **20 евро** **/ 40 лева** на човек (заплащат се с окончателната вноска)

\* сити такса, която се заплаща лично от всеки турист за нощувка на рецепцията на хотела; информация **[ТУК](http://www.suntravel.bg/%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D1%8F-%D0%B7%D0%B0-%D1%82%D1%83%D1%80%D0%B8%D1%81%D1%82%D0%B8%D1%87%D0%B5%D1%81%D0%BA%D0%B8%D1%82%D0%B5-%D1%82%D0%B0%D0%BA%D1%81%D0%B8-static22.html)**

**ОБЩА ЦЕНА НА ПЪТУВАНЕТО: 305 лв. /**осн.пакет + пътни такси/ **за възрастен**

За дата 29.06: **335 лв.** **/**осн.пакет + пътни такси/ **за възрастен**

**Първа вноска: 100 лева на човек – внася се при подписване на договора**

**Доплащане: до 15 дни преди датата на отпътуване**

**Общата цена включва:**

\* транспорт от и до София с автобус, снабден с климатик, CD/DVD, микрофон, подвижни облегалки

\* пътни такси

\* 3 нощувки със закуски в хотел [Gold Stern](https://www.booking.com/hotel/gr/gold-stern.bg.html) или [Rg Status](https://www.booking.com/hotel/gr/rg-status.bg.html)

\* медицинска застраховка с покритие 5000 евро

\* туристическо и информационно обслужване на български език

\*организатор от фирмата, придружаващ групата

Цената е платима в лева по фиксинга на БНБ по банков път (банковите реквизити са посочени в договора).

**ОБЩАТА ЦЕНА НЕ ВКЛЮЧВА:**

**Допълнителни услуги, които се заявяват и заплащат предварително:**

\* доплащане за единична стая – 30 евро на вечер

\* възможност за избор на седалка – информация за доплащанията **[ТУК](http://www.suntravel.bg/%D0%B8%D0%BD%D1%84%D0%BE%D1%80%D0%BC%D0%B0%D1%86%D0%B8%D1%8F-%D0%B7%D0%B0-%D1%82%D0%B0%D0%BA%D1%81%D0%B8%D1%82%D0%B5-%D0%B7%D0%B0-%D0%B8%D0%B7%D0%B1%D0%BE%D1%80-%D0%BD%D0%B0-%D1%81%D0%B5%D0%B4%D0%B0%D0%BB%D0%BA%D0%B0---%D0%B1%D0%B0%D0%BB%D0%BA%D0%B0%D0%BD%D1%81%D0%BA%D0%B8-%D0%BC%D0%B0%D1%80%D1%88%D1%80%D1%83%D1%82%D0%B8-static25.html)**

\* **застраховка ОТМЯНА НА ПЪТУВАНЕ** – препоръчваме, в случай, че имате съмнения за уважителна причина да сте в невъзможност да пътувате (попитайте за повече информация в агенцията).

**Допълнителни услуги, които се заявяват и заплащат на място:**

\* **Целодневна екскурзия до Метеора с екскурзовод на български език:** **25 евро** (при минимум 25 души)

**\* Екскурзия до Едеса и Вергина с посещение на гробницата музей на Филип II Македонски – 15 евро** (при минимум 25 души)

\* входни такси за музеи и мероприятия по програмата

**Необходими документи:**

\* валидни до датата на завръщане лична карта или задграничен паспорт; данни от документа за пътуване се предоставят в офиса на фирмата или по електронен път при подписване на договора.

\* визи не се изискват.

\* за деца под 18 години – нотариално заверена декларация от единия или двамата родители – попълва се по образец.

**ВАЖНО:**

\* Цената и всички условия по програмата са валидни само при набрана група от 45 плащащи пълната такса участници. Агенцията не гарантира допълването на непълни групи.

\* Допълнителните екскурзии и услуги се осъществяват при събрана група от минимум 25 плащащи, освен ако в конктетна програма за конкретна дата не е упоменато друго.

\* Няма специфични медицински и санитарни изисквания.

\* Пътуването като цяло не е подходящо за лица с ограничена подвижност!

\* Туроператорът си запазва правото да прави промени в последователността на програмата

**\* всички други ОБЩИ УСЛОВИЯ на** [**www.suntravel.bg**](http://www.suntravel.bg)**/общи условия**

**\* настаняването е възможно в единични, двойни и тройни стаи**. Моля да имате предвид, че тройните стаи в много от случаите са двойна стая + допълнително легло. Туроператорът не може да влияе на този тип настаняване. Ако това ви притеснява, препоръчваме да изберете настаняване в двойна + единична стая.

**Ориентировъчни входни такси на туристическите обекти по програмата:**

Солун: Бялата кула – 5 евро; Археологическия музей – 8 евро;

Метеора: входни такси за скалните манастири – 3 евро (за всеки манастир);

Вергина: гробницата музей на Филип II Македонски – 15 евро;

**ВАЖНО:**

**\*** Облекло – Метеора е свято място, така че жените трябва да са с покрити рамене и дълги поли. Не е проблем да сте с дълъг панталон/дънки, на входа на всеки манастир има дълги поли за жените, които ви се предоставят – безплатно.
\* За мъжете с къси панталони само в някои от манастирите правят проблем и дават дълги шалвари, които да сложат отгоре.

**\*** Носете си удобни обувки и вода. Ако е слънчево – шапка и слънцезащитен крем.

**Описание на хотелите по програмата:**

[Gold Stern](https://www.booking.com/hotel/gr/gold-stern.bg.html) е на 80 метра от плажа и центъра в Паралия Катерини. Хотелът предлага климатизирани стаи с обзаведен балкон с изглед към площада. В хотела има ресторант, предлагащ домашно приготвена континентална закуска. В целия хотел има безплатен Wi-Fi достъп. Стаите в хотел Gold Stern са просторни и разполагат с климатик, телевизор, минибар и сешоар. Във всяка стая има самостоятелна баня. **Оценен от свойте гости с рейтинг ПРЕВЪЗХОДЕН 9,2 в booking.com може да прочетете повече от личните впечатления на посетителите** [**ТУК**](https://www.booking.com/hotel/gr/gold-stern.bg.html)

[Rg Status](https://www.booking.com/hotel/gr/rg-status.bg.html) се намира в Паралия Катерини. Хотелът е на пешеходно разстояние от магазини, кафене и ресторанти.Модерните и комфортни стаи в RG Status Hotel разполагат със самостоятелна баня, голям мебелиран балкон, климатик, сателитна телевизия и хладилник. Удобствата в Rg Status Hotel включват кафене, зала за закуска и безплатен WiFi във всички части. **Оценен от свойте гости с рейтинг ПРЕВЪЗХОДЕН 9,2 в booking.com може да прочетете повече от личните впечатления на посетителите** [**ТУК**](https://www.booking.com/hotel/gr/rg-status.bg.html)